**Generalforsamling 2020**

torsdag, den 5. november 2020 kl. 19:30 i Frihedens Idrætscenter

1.             Valg af dirigent. Søren Overgaard blev valgt

​

2.             Valg af referent. Ulrik Larsen blev valgt

Søren Overgaard konstaterede indledningsvist, at generalforsamlingen var lovligt indkaldt.

3.             Valg af stemmetællere. Per og Lasse blev valgt

4.             Formandens beretning

Medlemsstatus

Kategori

2019

Æresmedlem

2018: 4

​

3

0-12 år

2018: 63 / 2019:60

13-18 år

2018: 11 / 2019: 27

19-24 år

2018; 7 / 2019: 5

25-59 år

2018: 144 / 2019 : 116

60 +

2018: 147 /  
2019: Aktiv med båd 69 / Aktiv uden  båd : 63

​

Ægtefælle/samlever

59

Passive

2018: 25 / 2019: 32

Totalt

2018: 401 / 2019: 434

​

Medlemmer der er afgået ved døden i det forløbne år

* Medlem nr. 1, Bjarne Adelmark, medlem af klubben siden 4/1 - 1968
* Medlem nr. 463, Tommy Christensen (Mor Eva), medlem af klubben siden 8/9 – 1993 (blev også mindet ved sidste generalforsamling).

Æresnåle

Medlem nr. 132, Leif Martin Petersen blev indmeldt i klubben den 1. april 1970 og kan dermed fejre 50-års jubilæum i år.

Det forløbne år  
Det er andet år, jeg har haft fornøjelsen af at være formand og det er naturligvis ikke alt som går sådan som man forventer/håber, men sådan er det i en demokratisk forening og jeg vil her benytte lejligheden til at takke den nuværende bestyrelse for et fantastisk samarbejde hvor der har været livlige, men vi er altid nået frem til konklusion som alle har kunnet bakke op om.  
  
Der er også ting vi ikke er kommet i mål med og jeg vil her nævne, at vi på sidste generalforsamling lovede, at komme med en revision af vores vedtægter. Det er desværre ikke lykkedes at blive færdige med det arbejde, men set i lyset af den nuværende Coronakrise ville det nok også være en umulig opgave at få en så stor vedtægtsændring igennem på generalforsamlingen

Administration  
Som nævnt sidste år har vi implementeret ForeningLet som medlemssystem og Economic som økonomisystem.  
  
Det har ikke været nogen let opgave, da vi samtidig sagde farvel til vores kontormedarbejder, Lene, og vores bogholder, Marianne, hvilket har betydet at en hel del ”her og nu” viden forsvandt.  
Vores kasserer Rune og vores regnskabsfirma Hoby har imidlertid gjort et stort stykke arbejde for at få tingene til at hænge sammen og ikke mindst få rettet op på vores stamdata.  
Det ser vi gevinsten af nu, hvor især vores medlemssystem er hurtigt og enkelt at slå op i og ikke mindst at rette i, men der tilbagestår stadig en del arbejde i at få rettet op på stamdata.  
  
Vi desværre ser en del indbetalinger med forkert beløb og mærkeligt nok, altid for lidt. Det vil altid afføde en rykker fra systemet og jeg henstiller derfor til, at man er omhyggelig med at betale de korrekte beløb. I skal huske på, at den ekstra administration koster klubben penge til vores eksterne regnskabsfirma.

Puklehvalerne  
Undertegnede har deltaget i en del af Puklehvalernes ugentlige møder og det er en fornøjelse, at se den tilslutning der er.

Af større projekter kan vi nævne følgende:

·         Udvendig maling af klubhuset

·         Oprydning på i havnerum/værksted samt udvalgsrum

·         Udsætning og optagning af kapsejladsbøjer

·         Diverse vedligeholdelse af skolebåde/ungdomsbåde

Derudover bliver der løbende ryddet op på plads og moler.  
  
Det kan ikke understreges nok, at det er et privilegie for klubben og en fornøjelse for deltagerne, at vi kan samle sådan en gruppe af frivillige.

Idrætsrådet  
Der har igennem 2019 været afholdt en række møder hvor alle havnens klubber har været repræsenteret. Formålet med møderne var at skabe et grundlag for en helhedsplan for Hvidovre Lystbådehavn. Resultatet af disse møder blev præsenteret for kommunalbestyrelsen i efteråret og sidenhen præsenteret på et åbent borgermøde.  
  
Materialet er sidenhen blevet bearbejdet, antagelig af Kultur- og Fritid, hvilket er mundet ud i en indstilling til Økonomiudvalget og sidenhen et beslutningsgrundlag for kommunalbestyrelsen.  
I denne indstilling er der ridset en række forskellige scenarier op hvor bl.a. tre af dem indebærer at vores klubhus samt tilhørende faciliteter nedlægges.  
  
Det skal understreges, at det aldrig har været på tale tidligere og vi har naturligvis reageret overfor borgmesteren uden dog at have fået noget brugbart svar.  
  
Der skulle have været et borgermøde i september måned men det er blevet udsat til november og vi kan ikke understrege nok, vigtigheden af, at klubbens medlemmer møder op til det møde, da vi ellers risikerer at totalt udenforstående, som ikke har kendskab til funktionerne i en havn/sejlklub får væsentlig indflydelse på havnens udvikling.  
  
Havnen  
I 2018 havde vi et større skred på Nordmolen hvor spunsvæg og hammer blev ødelagt ud for ca. 20 bøjepladser.  
I starten af 2019 lavede kommunen en nødreparation og skiftede anoder i hele havnen. Samtidig havde man et konsulentfirma inde for at vurdere standen af de øvrige moler. Konsulentfirmaets konklusion var, at der er væsentlige skader på molerne (Spunsvæg/hammer/bolværk), som skulle udbedres.  
Det fremgår vel med al tydelighed, at der intet er sket på området og vi har i øvrigt heller ikke hørt om nogen planer for udbedringen.

Det skal også nævnes, at vi i ForeningLet har fået et meget bedre værktøj til styring af havnepladser, venteliste o.s.v. men desværre ser vi stadig nogle, som, af den ene eller anden grund, modtager en forkert opkrævning.  
Der vil jeg bede jer huske på en ting! Dem der administrerer det, er altså ulønnet frivillig arbejdskraft og det er altså ikke nogen lille opgave.

Vi nævnte sidste år, at vi havde etableret en ”kirkegård” for de både vi kan se, der ingen aktivitet er på. Havneudvalget har vurderet, at en række af de både ikke er i sødygtig stand og vi er derfor i gang med at opsige deres lejemål med henblik på at få bådene fjernet fra området.

Vi skal også lige nævne, at Vild med Vand naturligvis blev aflyst p.g.a. Corona og det bliver spændende at se, om det kan lykkes at afvikle den i 2021.

Klubhus  
Som nævnt tidligere er klubhuset blevet malet udvendig. Der tilbagestår noget maling af bl.a. vinduer på nord- og østsiden.

Gulvene indenfor er også blevet lakeret, men det skal nævnes, at det er ved at være nedslidt og skal nok udskiftes helt.

Af øvrige væsentlige ting der er blevet lavet omkring klubhuset har de fleste nok bemærket at der er lavet garderobe i forrummet og ikke mindst en affalds/containergård, så vi slipper for at gå og kigge på en hel række affaldscontainere.  
Det sidste indebar, at vi blev nødt til at flytte ”badekarret” over foran værkstedet.

Det skal da også lige nævnes, at taget/gavlen over mødelokalet er blevet tætnet så der ikke længere kommer vand ned i lokalerne.

Alle ovennævnte opgaver er udført af frivillig arbejdskraft som mødte op da der blev indkaldt til ”pligtarbejde”. Stor tak til dem.

Som tidligere omtalt er gulvet ved at være nedslidt og vi har, i flere år, talt om udskiftning af taget på klubhuset, men så længe vi kun kan få vores brugsretsaftale forlænget med 1 – 2 år vil det være useriøst at påbegynde så dyre arbejder.

Aktivitetsudvalg  
Vi har fået afholdt vores traditionelle arrangementer, Juletræ, fastelavn, standerhejsning, standerstrygning, pinsetur, klubbanko og afriggertur i 2019. Som nævnt sidste år ville vi lave forskellige klubarrangementer, i form af foredrag, workshops etc. en gang om måneden i vinterhalvåret. I den forbindelse har Kurt Sejsbo lavet en række arrangementer med både interne og eksterne talere. Der kan nævnes: Brush op på navigation, Hjertestarterkursus, Motorvedligeholdelse, Fedsilden, Sejltrim. Desværre er Coronaen så kommet i vejen for de arrangementer der var planlagt til 2020. Det ser også ud til, at Coronaen vil blokere for vinterarrangementer i 2020/2021. Vi har allerede været nødt til at aflyse afriggerturen og Juletræ, Julebanko hænger ligeledes i en meget tynd tråd.  
  
Sejlsport  
Nu er vi så nået til det klubben egentlig drejer sig om nemlig at sejle og hvad der er sket her.

Kapsejlads.  
I 2019 var omdrejningspunktet onsdagssejladserne hvor der hele året var fin tilslutning. Det lykkedes Ulrik at sejle en bronzemedalje hjem til DM i BB10M i Helsingør.

Kapsejladssæsonen i år (2020) har – som så meget andet – stået i coronaens tegn, men vi valgte, at følge Dansk Sejlunions og derfor kom vi først rigtigt i gang med onsdagssejladserne i juni måned.

Igen i år har der været fin opbakning til sejladserne med 10 til 15 både til sejladserne. Dommertjansen går på skift mellem bådene og kommunikation omkring det ene og andet kører fint via ”Raserlaugets” facebookside. Godt at se, at der også har været nye ansigter med i sejladserne.

Som noget nyt, i år, er der blevet anskaffet en grill så man efter sejladserne kan mødes over en ristet med brød og en øl ved Skipperstuen. Efter sigende en super idé som mange synes om.

Vanlig tro afsluttes sæsonen med årets Guldtud-sejlads, som i år blev afholdt den 12. september. Der sejles på en bane i Bugten der tilpasses vejrudsigten og i år var sejladsen på ca. 20 sm.  
Resultat:

·         1: Keld Christensen, Sveske II,

·         2: Jesper Andersen, Bussen

·         3: Jan Larsen, Gurli Marie

Enkelte Hvidovre både har været udenbys. Keld deltog med Sveske II i årets (2020) Sjælland Rundt, og var første båd i mål på den lille bane.

Ulrik var med til årets (2020) DM i BB10M i Assens hvor det endte med en 6. plads.

Flere fra Hvidovre deltog i Køge Sejlklubs ”One Star Challenge” i juni, hvor man sejler alene på en ca. 100 sømil bane rundt om Møn. Godt gået dem der gennemførte den tur og Laus tredjeplads i Safiren skal da nævnes.

Ungdom  
Der har også været fin aktivitet på ungdomsfronten. Der sejles i optimistjoller og de lidt mere øvede i Zoom joller. Det skal også nævnes at den ene af vores Ynglinge-både har været i brug

Hvidovre har også været repræsenteret med deltagere både på dette og sidste års Stegelejr, der som sædvanlig er en stor succes.

Efter sommerferien er der i år dukket en del nye ungdomssejlere op, så alle joller har været på vandet. Det har været herligt at opleve og vi håber, at tilgangen fortsætter. Det betyder også, at vi allerede her i vinterhalvåret skal have klargjort de optimistjoller, der hidtil har ligget på land ligesom vi også er på udkig efter en Feva-jolle mere.

Stor tak til juniortrænerne, de aktive forældre og ikke mindst Svend.

Sejlerskole  
Også sejlerskolen kom senere i gang pga. Corona, men i juni kunne holdene starte op med lidt reduceret antal ombord og masser af sprit.

Henning Thestrup har i år påtaget sig opgaven som administrativ leder af sejlerskolen og fået sat system og struktur på sejlerskolen. Derudover har Vagn trukket et stort læs omkring de praktiske ting med klargøring, vedligeholdelse etc. En stor tak for det.

Også tak til instruktørerne, som hver uge er ude med elever. Der er imidlertid stor efterspørgsel på at lære og sejle (30 på venteliste), og vi kan sagtens bruge flere instruktører, så hermed en kraftig opfordring til at kontakte sejlerskolen hvis det kunne være noget for dig.

Som noget nyt har vi her i efterårssæsonen 2020 forsøgt med kapsejladsundervisning med deltagelse i onsdagssejladserne i skolebådene eller som gaster på andre både og det ser ud til, at være en succes, som vi vil fortsætte med.

Der arbejdes også på at ændre opstart-/sluttidspunktet for sejlerskolen så vi kan have den afsluttende praktiske prøve i maj/juni i stedet for nu hvor den ligger i september hvor sejlsæsonen stort set er slut.

Det skal også nævnes, at vi har investeret i to nye(brugte) H-både, Hamigo og Marie, som er et væsentligt løft af kvaliteten på sejlerskolens udstyr.

Vi har den forbindelse ladet Nell og Suset blive på land og forsøger at afhænde dem til den bedst mulige pris.

Omkring den teoretiske navigationsundervisning har Bent Hornstrøm, efter mange år som underviser valgt at pensionere sig selv og klubben takker for den store indsats Bent har ydet her.  
Jeg ved, at Bent og Henning har gjort et stort arbejde for at finde afløser og det er lykkedes. Vi har fået Niels Nørgaard-Rasmussen til at overtage undervisningen. Niels er tidligere styrmandsuddannet og nu advokat. Samtidig har Niels været med kapsejlads i Nell og de sidste par år med Henning i Snøvsen.

SUP  
Sidste år startede vi en ny afdeling op med tilbud om ”SUP”-undervisning. SUP står for Stand Up Paddeling, og er de senere år blevet meget populært.

Janne og Cecilie som står for afdelingen, har specielt i år haft meget stor søgning. Klubben har pt. 11 boards. Allerede fra sæsonstarten nærmest væltede det ind med nye medlemmer, og der måtte udvides med 2 til 3 træningssessioner om ugen. Der går forlydende om, at det både er sjovt og giver god motion.

Afdelingen har i år fået ca. 20 nye medlemmer men vi har desværre måtte afvise omtrent det samme, da vi dels ikke har nok trænere og vi heller ikke har det nødvendige antal boards. Det ser imidlertid ud til at succesen fortsætter, så vi må overveje at få udvidet med flere boards til næste år.  
  
Det har også vist sig, at efterspørgslen på opbevaringsplads er meget stor og en af vores overvejelser går på, at leje pladsen ud i masteskuret i sommerperioden.

Mini-12  
Mini12´erne havde en god 2019 sæson med god stabil aktivitet.  
Der har været sejlet 1-2 gange ugentlig med ca. 3-5 både i snit.  
Der har været en mindre tilgang af medlemmer til Mini12´erne også af ”yngre” medlemmer.

Sæsonen 2020 har været meget præget af Covid19 og deraf meget lidt aktivitet.  
Der har været enkelte trofaste sejlere, som skal have stor ros for deres engagement og vedholdenhed, trods beskeden aktivitet.  
Der har været sejlads ca. 1 gang ugentlig med ca. 2-3 deltagere pr. gang.  
Vi håber meget at sæsonen 2021 bliver med større aktivitet og flere deltagere.

Bådudvalget  
Udvalget, som i store træk består af Jan Larsen, har stået for indkøbet af de to tidligere nævnte H-både og har fået dem til en særdeles favorabel pris. Derudover er der løbende opgaver med at vedligeholde vores følgebåde, hvor Stig og Vagn har lavet rigtigt meget på Annette.  
   
Vi har nok her et område der skal kigge lidt mere på. Der er en tendens til at mene, at følgebådene bare skal være i orden og det er der nogen der må tage sig af. Igen må vi huske på, at det er frivillig arbejdskraft og de her ”nogen” er klubben og det vil sige os selv som klubmedlemmer.

Beretningen blev godkendt

5.        Regnskab, herunder orientering om budget

Rune fremlagde de vigtigste forhold i klubbens regnskabet.

Der blev spurgt om hvorfor man afskriver på et tag.

Det er afskrivninger fra dengang man renoverede klubhuset og tag.

Regnskabet blev godkendt

Rune fremlagde herefter havnens regnskab.

Kurt kommenterede, at Nets har forlangt at DK-terminalen ved benzinstander skal udskiftes. Det kan beløbe sig til en udgift til 70-80.000 kr.

Der blev spurgt om hvorfor benzin og olieforbrug er negativt?

Det er fordi, der er købt mere end der er solgt (er i tanken).

Havnens regnskab blev godkendt.

Bamsefondens regnskab blev kort gennemgået.

Der har været et afkast på 5.539 kr.

Det blev ligeledes godkendt

6. Valg til bestyrelse.

Efter tur afgår følgende:

Formand: Kurt Jakobsen. Modtager genvalg

Bestyrelsesmedlemmerne: Ulrik Larsen, Modtager genvalg

Hans Henrik Andersen, Modtager genvalg

Jan Larsen, Modtager genvalg

Kurt Sejsbo, Modtager genvalg

Alle blev genvalgt.

Bestyrelses suppleanter: Michael Christensen og Niels Olsen. Begge fortsætter

Revisorer: Lasse Petersen og Per Nielsen. Begge fortsætter.

Revisorsuppleant: Vagn Olesen. Han fortsætter

7. Indkomne forslag:

Det kan ikke være rigtigt, at der ikke er nogen man kan henvende sig til når Johnna ikke er at

træffe ,når man gerne vil have båden på bedding.Der burde være nogle flere der kan hjælpe

med dette.

Vh. Steen Cassøe.

Det blev kommenteret, at der var kontaktnumre man kunne ringe til som var sat op flere steder på havnen. Der var tilfredshed med dette, og der iværksættes ikke yderligere.

8. Eventuelt

Er der mulighed for en varmtvandsbeholder i værkstedet?

Det blev kommenteret, at det var et ”luksusproblem”. Bestyrelsen kigger på om der er muligheder.

Hvem skal sørge for at brønden ved mastekranen bliver tømt?

Det er en opgave, som havnen har. Den bliver tømt en gang imellem. Der kommer en slamsuger når bådene er kommet op.

Er der mulighed for at lave en julesok, som evt. kunne afhentes, set i lyset af corona?

Vi må se i øjnene, at vi er i en speciel situation og derfor håber vi juletræsarrangement kan komme op igen til næste år.

Formanden takkede herefter for god ro og orden,